PolyAgent/wiki_georgian_en_parallel_20231101 huggingface dataset:
ჯონ ჰოვარდი

ჯონ ჰოვარდი
ჯონ უინსტონ ჰოვარდი (დ. 26 ივლისი, 1939) — 25-ე ავსტრალიის პრემიერ-მინისტრი 1996 წლის 11 მარტიდან 2007 წლის 3 დეკემბრამდე. მას ეკავა პრემიერ-მინისტრის პოსტი ყველაზე დიდ ხანს რობერტ მენზისის შემდეგ.
რესურსები ინტერნეტში
ჯონ ჰოვარდი
დაბადებული 26 ივლისი
დაბადებული 1939
ავსტრალიის პრემიერ-მინისტრები
ავსტრალიის კაბინეტის წევრები
ავსტრალიის ოპოზიციის ლიდერები
სიენის პროვინცია

სიენის პროვინცია — პროვინცია იტალიაში, ტოსკანის რეგიონში. დედაქალაქია სიენა.
პროვინციის ფართობი 3 821 კმ²-ია, მოსახლეობა — 252 288 ადამიანი (2001).
ტერიტორია გორაკ-ბროცვიანია. უმაღლესი მწვერვალია მონტე-ამიატა (1738 მ). ისტორიულად, ამ ტერიტორიაზე არსებობდა სიენის რესპუბლიკა. საქმიანობის ძირითადი მიმართულებებია სოფლის მეურნეობა და აბრეშუმის კულტურა. აქ იწარმოება ღვინო, სახელად კიანტი.
კომუნები
პროვინცია 36 კომუნისგან შედგება. ცხრილში მოცემულია ძირითადი კომუნები მოსახლეობის რაოდენობის მხრივ (2005):
იხილეთ აგრეთვე
იტალიის პროვინციები
რესურსები ინტერნეტში
ოფიციალური საიტი
იტალიის პროვინციები
25 სექტემბერი

25 სექტემბერი — გრიგორიანული კალენდრის 268-ე დღე (ნაკიან წლებში – 269-ე დღე). წლის ბოლომდე დარჩენილია 97 დღე.
დღის მოვლენები
275 : მარკუს კლაუდიუს ტაციტუსი სენატმა იმპერატორად აირჩია.
1066 : სტენფორდის ხიდთან ბრძოლით სრულდება ვიკინგების ხანა.
1396 : ოსმლეთის სულთანი ბაიეზიდ I (სურათზე) ნიკროპოლის ბრძოლაში ქრისტიანებს ამარცხებს.
1493 : კოლუმბმა ამერიკისკენ მეორე მოგზაურობა დაიწყო.
1513 : ესპანელმა მოგზაურმა ვასკო ნუნიეს დე ბალბოამ წყნარ ოკეანეს მიაღწია.
1794 : ოდესის დააარსა ეკატერინე II-მ.
1818 : ინგლისელმა ექიმმა ჯეიმზ ბლანდელმა ჩაატარა მსოფლოში პირველად ადამიანისგან ადამიანისთვის სისხლის გადასხმის ოპერაცია.
2003 : ჰოკაიდოში, იაპონია, 8 ბალიანი მიწისძვრა მოხდა.
2007 : მოძრაობა ერთიანი საქართველოსთვის ლიდერი ირაკლი ოქრუაშვილი დააპატიმრეს გამოძალვის, ფულის გათეთრებისა და სამსახურებლივი უფლებამოსილების ბოროტად გამოყენების ბრალდებით (ორ კვირაში 10 მილიონი ლარის გირაოს თავდებით გაათავისუფლეს)
2011 : ვანგარი მაატაი, პირველი აფრიკელი ნობელის პრემიის ლაურეატი მშვიდობის განმტკიცების დარგში, გარდაიცვალა 71 წლის ასაკში.
ამ დღეს დაბადებულნი
1711 : კიანლონგი — ჩინეთის იმპერატორი
1744 : ფრიდრიხ ვილჰელმ II — პრუსიის მეფე
1897 : უილიამ ფოლკნერი — ამერიკელი მწერალი, პროზაიკოსი
1906 : დიმიტრი შოსტაკოვიჩი — საბჭოთა კომპოზიტორი
1920 : სერგეი ბონდარჩუკი — საბჭოთა რეჟისორი და მსახიობი
1932 : გლენ გულდი — კანადელი პიანისტი
1934 : გიზო ჟორდანია — ქართველი თეატრის რეჟისორი და პედაგოგი
1940 : ტიმ სევერინი — ინგლისელი მკვლევარი, ისტორიკოსი და მწერალი
1944 : მაიკლ დუგლასი — ამერიკელი მსახიობი
1951 : მარკ ჰემილი — ამერიკელი მსახიობი
1949 : პედრო ალმოდოვარი — ესპანელი კინორეჟისორი, სცენარისტი, პროდიუსერი
1952 : კრისტოფერ რივი — ამერიკელი მსახიობი, ცნობილი სუპერმენის როლით
1969 : კათრინ ზიტა-ჯონზი — ვალიელი თეატრის, ტელევიზიისა და კინოს მსახიობი
ამ დღეს გარდაცვლილნი
744 : იაზიდ III — ომეადების ხალიფი
1506 : ფილიპე I — კასტილიის მეფე
1534 : კლიმენტ VII — რომის პაპი
1617 : გო-იოზეი — იაპონიის იმპერატორი
1849 : იოჰან შტრაუსი — ავსტრიელი კომპოზიტორი, ვალსის ფუძემდებელი
1970 : ერიხ მარია რემარკი — გერმანელი მწერალი
1980 : ჯონ ბონემი — ინგლისელი მუსიკოსი, როკ-ჯგუფ ლედ ზეპელინის წევრი
1983 : ლეოპოლდ III — ბელგიის მეფე
2003 : იური სენკევიჩი — რუსი მოგზაური, ჟურნალისტი
დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
დოსითეოზ თბილელი
გიორგი ჭყონდიდელ-მწიგნობართუხუცესი
მღვდელმოწამე ავტონომე
იულიანე ხუცესი და 40 მოწამე
თეოდორე ალექსანდრიელი
წმინდა კორნუტი
იხილეთ აგრეთვე
სხვა თვეები:
0925
Amasia District

Amasia District
The Amasia District was a raion (district) of the Armenian Soviet Socialist Republic from 1930 and later in 1991 of the Republic of Armenia until its disestablishment in 1995. The Amasia District today constitutes a northwestern part of the Shirak Province (marz) and bordered the Kars Province of the Republic of Turkey to the west, and the Javakheti region of Georgia to the north. Its administrative center was the town Amasia.
History
The Amasia District was formed on the territory of the Armenian SSR in 1930, originally part of the Leninakan uezd (previously Alexandropol uezd). Amasia is the only territory of the former Kars Oblast retained by Armenia as the rest of it was annexed by Turkey through the Treaty of Kars.
The district and its capital were originally known as Aghbaba before being renamed Amasia in the 1930s.
Shortly after the Dissolution of the Soviet Union, the Republic of Armenia consolidated the Amasia, Ani, Artik, Akhuryan, and Ashotsk districts into the larger Shirak Province.
Villages
See also
Districts of the Armenian Soviet Socialist Republic
Notes
References
Districts of Armenia
1930 establishments in Armenia
1995 disestablishments in Armenia
Geography of Shirak Province
კრისტოფერ უივერი

კრისტოფერ უივერი — ამერიკელი მეწარმე, პროგრამისტი, მეცნიერი, მასაჩუსეტსის ტექნოლოგიის ინსტიტუტის ლექტორი. ყველაზე მეტად ცნობილია, როგორც Bethesda Softworks-ის დამაარსებელი. ის არის The Elder Scrolls-ის ერთ-ერთი შემქმნელი და ZeniMax Media-ს თანადამფუძნებელი.
რესურსები ინტერნეტში
სქოლიო
ამერიკელი პროგრამისტები
ვიდეო თამაშების პროგრამისტები
ZeniMax Media
XX საუკუნის ამერიკელი ბიზნესმენები
სან-ჟოზე-დუ-ალეგრი

სან-ჟოზე-დუ-ალეგრი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 851 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სანტა-რიტა-დუ-საპუკაის შემადგენლობაში.
2010 წლის მონაცემებით, მოსახლეობა 3 996 ადამიანს შეადგენდა, მოსახლეობის სიმჭიდროვე 45 კმ²-ზე. ფართობი 88 794 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ატლასი (თანამგზავრი)

ატლასი (თანამგზავრი)
ატლასი — პლანეტა სატურნის შიდა თანამგზავრი.
1980 წელს, ხომალდ ვოიაჯერის მიერ გამოგზავნილ ფოტოებზე აღმოაჩინა რიჩარდ ტერილმა; იმ დროს მას S/1980 S 28 ეწოდა. 1983 წელს ოფიციალურად უწოდეს ბერძნული მითოლოგიის ტატანის — ატლასის სახელი, რადგან სატურნის რგოლები „მხრებით უჭირავს, როგორც ტიტან ატლასს ცა ეჭირა დედამიწის თავზე. ასევე უწოდებენ სატურნი XV-ს.
ატლასი გარე, ბასრ A რგოლთან მდებარე უახლოესი თანამგზავრია და დიდხანს მიიჩნეოდა, რომ რგოლის მწყემსი თანამგზავრი იყო. მაგრამ ახლა უკვე ცნობილია, რომ რგოლის გარე კიდე 7:6 ორბიტულ რეზონანსშია უფრო დიდ და შორეულ მთვარეებთან — იანუსთან და ეპიმეთესთან.
ხომალდ „კასინის“ მიერ 2005 წელს გადაღებულ ფოტოზე გამოჩნდა ატლასის უხეში, სფერული ცენტრი, რომელიც გარშემორტყმულია დიდი, გლუვი, ეკვატორული ქედით. ასეთი უჩვეულო და გამორჩეული სტრუქტურის ახსნა ისაა, რომ ატლასმა გამოზიდა და შეაგროვა რგოლის ნივთიერებები.
ატლასი მნიშნელოვნადაა შეშფოთებული პრომეთეს მიერ, ასევე პანდორას დაბალი გრადუსით, რის გამოც, მისი ორბიტა კეპლერული ორბიტისგან 600 კილომეტრითაა დაშორებული და პერიოდი 3 წელიწადს შეადგენს. იქიდან გამომდინარე, რომ პრომეთესა და პანდორას ორბიტები ქაოტურია, შესაძლოა ასეთივე იყოს ატლასის ორბიტაც.
გალერეა
ლიტერატურა
რესურსები ინტერნეტში
Atlas Profileby NASA's Solar System Exploration
The Planetary Society: Atlas
NASA factsheet
სატურნის თანამგზავრები
გოვერნადორ-სელსუ-რამუსი

გოვერნადორ-სელსუ-რამუსი — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 40 მეტრზე. მიეკუთვნება გრანდი-ფლორიანოპოლისის მეზორეგიონს. შედის ეკონომიკურ-სტატისტიკურ მიკრორეგიონ ფლორიანოპოლისის შემადგენლობაში.
2010 წლის მონაცემებით, მოსახლეობა 12 999 ადამიანს შეადგენდა, მოსახლეობის სიმჭიდროვე 110.93 კმ²-ზე. ფართობი 117 185 კმ²-ია.
იხილეთ აგრეთვე
სანტა-კატარინა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-კატარინას მუნიციპალიტეტები
ხიმენესის მუნიციპალიტეტი (ლარა)

ხიმენესის მუნიციპალიტეტი (ლარა)
ხიმენესის მუნიციპალიტეტი — მუნიციპალიტეტი ვენესუელაში, ლარას შტატში. წარმოადგენს ლარას შტატის 9 მუნიციპალიტეტიდან ერთ-ერთს. ფართობი 768 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით ხიმენესის მუნიციპალიტეტში ცხოვრობდა 97,524 ათასი ადამიანი. მთავარი ქალაქია კიბორი.
იხილეთ აგრეთვე
ვენესუელის მუნიციპალიტეტები
ლარას შტატი
ლარას შტატის მუნიციპალიტეტები
ნაკადული (საბავშვო ჟურნალი)

ნაკადული (საბავშვო ჟურნალი)
„ნაკადული“, ქართული საბავშვო ჟურნალი მცირეწლოვანთათვის, ორკვირეული (1918 წლიდან - ყოველთვიური) სურათებიანი გამოცემა. გამოდიოდა 1904-1927 წლებში თბილისში. ჟურნალში თანამშრომლობდნენ აკაკი წერეთელი, იროდიონ ევდოშვილი, შიო მღვიმელი, ვაჟა-ფშაველა, ვარლამ რუხაძე, სოფრომ მგალობლიშვილი, ეკატერინე გაბაშვილი, თ. კანდელაკი, ლ. მეგრელიძე, ს. ყიფიანი, გ. უჩიშვილი, ლეო ქიაჩელი, ილია სიხარულიძე, ნიკოლოზ კეცხოველი და სხვები. ჟურნალში უფასო დამატებების სახით გამოსცა ვილჰელმ და იაკობ გრიმების ზღაპრები, ჩარლზ დიკენსის „სკრუჯი და მარლეო“, ჰარიეტ ბიჩერ-სტოუს „ბიძია თომას ქოხი“ და ქართული მხატვრული ანბანი კუბიკებზე.
„ნაკადულის“ რედაქტორები იყვნენ ე. ერისთავი და ნ. ზურაბიშვილი (1904-1905), მარიამ დემურია (1906-1909), ნინო ნაკაშიძე (1910-1920). 1921-1927 წლებში — სარედაქციო კოლეგია. გამომცემლები — ნ. ქობულაშვილი (1906-1920), განათლების სახალხო კომისარიატი და საქართველოს ალკკ ცენტრალური კომიტეტი (1921-1922), „სახელგამი“ (1923-1927). განათლების სახალხო კომისარიატმა „ნაკადულის“ ნაცვლად 1928 წელს დაიწყო ჟურნალ „ოქტომბრელის“ გამოცემა.
ლიტერატურა
შუღლაშვილი დ., ქსე, ტ. 7, გვ.301, თბ., 1984
საქართველოს ჟურნალები
ქართულენოვანი ჟურნალები
საბავშვო ჟურნალები
იაპონური პალეოლითი

იაპონური პალეოლითი (იაპ. 旧石器時代 კიუსეკი ძიდაი?) — პერიოდი იაპონიის ისტორიაში დაწყებული ძვ. წ. 40 ათასწლეულიდან ძვ. წ. 12 ათასწლეულამდე. პერიოდი გრძელდებოდა იაპონიის არქიპელაგზე ადამიანების გაჩენიდან ძიომონის პერიოდის ნეოლითური იარაღების გაჩენამდე. გეოლოგიის თვალსაზრისით იაპონური პალეოლითი თანხვდება პლეისტოცენსა და გამყინვარების პერიოდს.
ამ პერიოდში იაპონია კონტინენტს ვიწყო ყელებით უერთდებოდა, ხოლო იაპონიის ზღვა ხმელეთს შორის მოქცეული ზღვა იყო თანამდეროვე იაპონიას, მანჩურიასა და კორეას შორის. უძველესი იაპონიის მოსახლეობა მონადირეობითა და შემგროვებლობით ირჩენდა თავს და პირველ ქვის სამუშაო იარაღებს უხეშად ამუშავებდა. არქეოლოგების მიერ ნაპოვნია ცალ ხელში დასაჭერი ისრები, დანები და საფხეკები.
ამ პერიოდის იაპონიის მოსახლეობის ანთროპოლოგიური შემადგენლობა ბუნდოვანია. ამ პერიოდში ჯერ არ არსებობდა კერამიკული ნაკეთობები, შესაბამისად მას ასევე კერამიკულამდელ კულტურასაც უწოდებენ.
იაპონიის ისტორია
იაპონიის არქეოლოგია
პალეოლითი
ოსიპოვკა (ბლაგოვეშჩენსკის რაიონი)

ოსიპოვკა (ბლაგოვეშჩენსკის რაიონი)
ოსიპოვკა — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 364 ადამიანი. რაიონულ ცენტრ ბლაგოვეშჩენსკიდან დაშორებულია 77 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 93 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (58%).
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვეშჩენსკის რაიონის სოფლები
რობერტ მოზესი

რობერტ მოზესი (Robert Moses) (18 დეკემბერი, 1888 – 29 ივლისი, 1981) — მე-20 საუკუნის ნიუ-იორკის, ლონგ-აილენდისა და მისი შემოგარენის "დიდი მშენებელი". როგორც თანამედროვე ქალაქის იერსახის შემქმნელს, მას ხშირად პარიზის მეორე იმპერიის ბარონ ოსმანს ადარებენ და ერთხმად აშშ-ის ქალაქგეგმარებაში ყველაზე პოლარიზებულ ფიგურად აღიარებენ. თუმცა არჩეული არასდროს ყოფილა, მოზესი ყველაზე გავლენიანი პიროვნება იყო ნიუ-იორკ სიტის მთავრობაში 1930-იანიდან 1950-იან წლებამდე. მან პირდაპირი მნიშვნელობით შეცვალა სანაპირო ზოლები, გზატკეცილები ააგო ზეცაში და მთელი რეგიონების სამუდამო ტრანსფორმაცია მოახდინა. მის გადაწყვეტილებებს, რომელიც უპირატესობას ჩქაროსნულ გზატკეცილებს ანიჭებდა საზოგადოებრივი ტრანსპორტის ნაცვლად, შედეგად ლონგ-აილენდის თანამედროვე გარეუბნების აღმოცენება მოჰყვა, რამაც თავის მხრივ გავლენა იქონია ინჟინერთა, არქიტექტორთა და ურბანისტთა მთელ თაობაზე, რომლებმაც მისი ფილოსოფია მთელი ქვეყნის მასშტაბით განავრცეს.
მოზესი და მისი ნამუშევრები პროფესიულ წრეებში მძლავრი კრიტიკის საგანი გამხდარა. მთავარი არგუმენტი მის წინააღმდეგ იყო ასობით ათასი ნიუ-იორკის მოქალაქის გადასახლება, რამაც გაანადგურა სამხრეთი ბრონქსი და კონი-აილენდის გართობის პარკი, ასევე საზოგადოებრივი ტრანსპორტის დაკნინება დაუფინანსებლობისა და საერთო უყურადღებობის გამო. მეორე მხრივ, მოზესის პროექტებს მრავალი განიხილავს, როგორც აუცილებელ ზომას რეგიონის განვითარებისთვის. მოზესის დამსახურებაა ასევე გაეროს შტაბბინის მანჰეტენზე მოთავსება, ვაშინგტონის ნაცვლად. მოზესის გამკრიტიკებელთათვის ის ყოველთვის დარჩება როგორც ადამიანი, რომელსაც სწამდა, რომ "ქალაქები ტრანსპორტისთვის იყო" და "თუ შედეგმა არ გაამართლა საშუალება, მაშ სხვა რაღამ?"
ამერიკელი არქიტექტორები
ამერიკელი ურბანისტები
დაბადებული 1888
გარდაცვლილი 1981
ელსუორტის ტბა

ელსუორტის ტბა — ყინულქვეშა ტბა ანტარქტიდაში.
ბევრი მეცნიერი ვარაუდობს, რომ ტბას არ ჰქონდა კავშირი გარე სამყაროსთან სულ მცირე 125 ათასი წლის განმავლობაში.
ელსუორტის ტბის ზომები შეადგენს 14,7 კმ х 3,1 კმ, ფართობი — 28,9 კმ². ტბის სიღრმე იცვლება ღერძის სიგრძის გასწვრივ 52 მეტრიდან 156 მეტრამდე, წყლის მოცულობა განსაზღვრულია 1,37 კმ³-ით.
ტბის ზედაპირთან ჭაბურღილის ბურღვის სამუშაოებს ახორციელებენ მეცნიერები დიდი ბრიტანეთიდან.
იხილეთ აგრეთვე
მსოფლიოს უდიდესი ტბების სია
მსოფლიოს უღრმესი ტბების სია
ანტარქტიდის ტბები
ყინულქვეშა ტბები
ბაზრის ხიდი (ტომსკი)

ბაზრის ხიდი (ტომსკი)
ბაზრის ხიდი — საფეხმავლო და საავტომობილო ხიდი ტომსკში, მდინარე უშაიკაზე. აგებულია 1864 წელს. ხიდი პრაქტიკულად წარმოადგენს რკინა-ბეტონის წყალგამტარ მილს, რომელიც მდინარე უშაიკის წყალს ატარებს ბატენკოვის მოედნის რაიონში, იქ სადაც ერთმანეთს კვეთს ლენინის გამზირი და მდინარე უშაიკის სანაპირო. ბაზრის ხიდზე გაივლის ლენინის პროსპექტის ტრანსპორტის ნაკადის ძირითადი ნაწილი, აქვე აგებულია პატარა მოედანი შადრევნით, რომელსაც იყენებენ ტომსკის ოლქის მთავარი საახალწლო ნაძვის ხის დასადგმელად.
ისტორია
პირველი ხის ხიდი ამ ადგილზე ააგეს 1864 წელს, როგორც 1818 წლიდან მოქმედი დუმის ხიდის (თანამედროვე ქვის ხიდის წინამორბედი) დამხმარე ნაგებობა. იგი ასრულებდა დამხმარე ფუნქციას, ამ დროისათვის კი მთავარი გზა გადიოდა თანამედროვე ქუჩებზე: როზა ლუქსემბურგის ქუჩა — მდინარე უშაიკის სანაპირო — საბჭოთა ქუჩა (ბატენკოვის მოედანი), დუმის ხიდით ქალაქის სამმართველოსა და საბჭოს გასწვრივ, მეშჩანთა გამგეობის, ივერიის ღვთისმშობლის ხატის სახელობის სამლოცველოსა და ხარების ეკლესიის გასწვრივ.
ხიდმა საკუთარი სახელწოდება მიიღო მის ახლოს მდებარე ბაზრის მოედნის გამო (ამჟამად ლენინის მოედანი). 1891 წელს ხიდი გადააკეთეს, თუმცა ისევ ხის მასალით.
1967 წელს ხის ხიდი ტომსკის ტრლოეიბუსის ხაზის მშენებლობის დაწყებასთან დაკავშირებით გადააკეთეს რკინა-ბეტონის წყალგამტარი მილების ხიდად.
2004 წელს ტომსკის 400 წლის იუბილესთან დაკავშირებით წარიმართა მიმდებარე ტერიტორიის მასშტაბური სარეკონსტრუქციო სამუშაოები: გააფართოვეს მილები, კეთილმოაწყვეს მდინარე უშაიკის სანაპირო და ა. შ..
რესურსები ინტერნეტში
Базарный мост через р. Ушайку
სქოლიო
ტომსკის ხიდები
სტივ დისტანისლაო

სტივ დისტანისლაო (დ. 18 ნოემბერი, 1963) — ამერიკელი დრამერი, ვოკალისტი, პროდიუსერი.
2006 წელს შეუერთდა დევიდ გილმორის საკონცერტო პერსონალს, დრამერის სახით. შემდგომში მონაწილეობდა ალბომის Rattle That Lock ჩაწერაში და თანმხლებ ტურნეში.
სქოლიო
ამერიკელი დრამერები
ამერიკელი მომღერლები
ამერიკელი პროდიუსერები
დაბადებული 18 ნოემბერი
დაბადებული 1963
𐊣

𐊣 — კარიული დამწერლობის ასო.
რესურსები ინტერნეტში
Graphemica (𐊣)
კარიული ასოები
სოპოტის თემი (ბულგარეთი)

სოპოტის თემი (ბულგარეთი)
სოპოტის თემი — თემი სამხრეთ-ცენტრალურ ბულგარეთში. შედის პლოვდივის ოლქში. თემის მოსახლეობაა 10 130 ადამიანი, ხოლო ფართობი შეადგენს 56 კმ²-ს. მოიცავს 2 დასახლებულ პუნქტს. ადმინისტრაციული ცენტრია სოფელი სოპოტი.
იხილეთ აგრეთვე
ბულგარეთის თემები
ბულგარეთის ადმინისტრაციული დაყოფა
პლოვდივის ოლქი
რესურსები ინტერნეტში
Официален сайт на Община Сопот
პლოვდივის ოლქის თემები
ბულგარეთის თემები
ბორის ბედია

ბორის ბედია (თბილისი, საქართველოს სსრ) — ქართველი მომღერალი, კომპოზიტორი.
დაამთავრა ზაქარია ფალიაშვილის სახელობის მუსიკალური სკოლა.
2008 წელს გახდა „ჯეოსტარის“ ფინალისტი. 2010 წელს მიიღო საერთაშორისო ვოკალური კონკურსის „ბალადა ო სალდატე“ საუკეთესო ვოკალის დიპლომი. იმავე წელს გახდა საერთაშორისო მუსიკალური კონკურსის „ხრუსტალნი აისტი“-ს პირველი ადგილის მფლობელი.
რესურსები ინტერნეტში
ევროვიზია საქართველო: ბორის ბედია
სქოლიო
ქართველი მომღერლები
დაბადებული 1983
ნიკო ბელიკი

ნიკო ბელიკი (სერ. Нико Белић, Niko Belić) — Grand Theft Auto IV-ის მთავარი პროტაგონისტი და მართვადი პერსონაჟი. ნიკო წარმოშობით სერბია. იგი მონაწილეობდა იუგოსლავიის ომებში. ომში ნახულმა სისასტიკემ და ბოროტებამ სამუდამოდ შეცვალა ნიკო და მისი წარმოდგენა ცხოვრებაზე: იგი ცინიკური და გულცივი ადამიანი გახდა. 30 წლის ასაკში იგი გადავიდა საცხოვრებლად ლიბერტი სიტიში (რომლის პროტოტიპია ნიუ იორკი) რათა გამოქცეოდა უსიამოვნო წარსულს და აეხდინა "ამერიკული ოცნება". ნიკო ამ ნაბიჯის მართებულობაში დაარწმუნა მისმა ბიძაშვილმა, რომან ბელიკმა, რომელიც დაპირდა მდიდრულ ცხოვრებას ლამაზ გოგოებთან ერთად, სპორტულ მანქანებსა და ბევრ ფულს. ახალ ქალაქში ჩამოსვლისთანავე ნიკო მიხვდა, რომ რომანის მონაყოლი ბევრად შორს იყო რეალობისგან. რომანი ფლობდა ტაქსის ბიზნესს, თუმცა რუსული და ალბანური მაფიის დიდი ვალი ჰქონდა. ნიკოს წარსულის კარგად მცოდნემ, რომანმა მოატყუა საკუთარი ბიძაშვილი, რათა გადმოეყვანა ლიბერთი სიტიში. მან იცოდა, რომ ნიკო იბრძოლებდა მისი მდევრების წინააღმდეგ და საბოლოოდ რომანის ტყუილი მან რეალობად აქცია.
ნიკო ბელიკს ახმოვანებს მაიკლ ჰოლიკი, რომელსაც ამისთვის 100.000 აშშ დოლარი გადაუხადეს.
სქოლიო
Grand Theft Auto-ს პერსონაჟები
მილო ჯუკანოვიჩი

მილო ჯუკანოვიჩი (დ. 15 თებერვალი, 1962, ნიკშიჩი, ჩსრ, ისფრ) — მონტენეგროს სახელმწიფო და პოლიტიკური მოღვაწე. მონტენეგროს ოთხგზის პრემიერ-მინისტრი (1991-1998, 2003-2006, 2008-2010 წწ. და 2012-2016), მონტენეგროს პრეზიდენტი (1998-2002 წწ. და 2018 წლიდან), მონტენეგროს თავდაცვის მინისტრი (2006 წ.).
დაიბადა ქალაქ ნიკშიჩში, 1962 წელს. ახალგაზრდობაში იყო იუგოსლავიის კომუნისტთა კავშირის აქტივისტი. 1989 წელს, 26 წლის ასაკში აირჩიეს ცკ-ის რიგებში. პოლიტიკურ არენაზე გამოჩენისთანავე იგი სლობოდან მილოშევიჩის ახლო მოკავშირეა. თუმცა 1996 წელს მათ შორის დაპირისპირება მოხდა სერბეთისა და მონტენეგროს მომავალ ურთიერთობებთან დაკავშირებით. ჯუკანოვიჩი მონტენეგროს დამოუკიდებლობის მომხრე იყო.
რესურსები ინტერნეტში
ბიოგრაფია პრეზიდენტის საიტზე
მონტენეგროს პრეზიდენტები
მონტენეგროს პრემიერ-მინისტრები
დაბადებული 1962
დაბადებული 15 თებერვალი
ბარბალე (კომპანია)

ბარბალე (კომპანია)
„ბარბალე“ — სოფლის მეურნეობის ორგანული მიმართულების პირველი კომერციული ბრენდი საქართველოში, ის დაარსდა 2015 წლის 5 ოქტომბერს. "ბარბალე" აწარმოებს ორგანულ პროდუქტებს. "ბარბალეს" ათამდე ფერმერს მოჰყავს სოფლის მეურნეობის კულტურები ეკოლოგიურად სუფთა მეთოდებით, ქიმიური სასუქების და ჰერბიციდების გარეშე.
სახელწოდება
ორგანული სოფლის მეურნეობა „ბარბალეს“ სახელწოდება უკავშირდება ქართულ მითოლოგიაში მზის განმასახიერებელ ქალღმერთ ბარბალეს, მას ძირითადად თაყვანს სცემდნენ, როგორც ქალის ნაყოფიერების საწყისის მფარველ ღვთაებას. ხალხური წარმოდგენით, ბარბალე განაპირობებს მიწათმოქმედების და მესაქონლეობის პროდუქტების სიუხვეს. ორგანული სოფლის მეურნეობა „ბარბალეს“ ლოგოს კი ნარინჯისფერი გოგრა წარმოადგენს.
ფასეულობები
„ბარბალეს“ სამ ძირითად მიმართულებას ორგანული სოფლის მეურნეობის კულტურების მოყვანა, აგრო-ტურიზმის განვითარება და ადგილობრივ მოსახლეობაში ორგანული სოფლის მეურნეობის შესახებ ცნობიერების ამაღლება წარმოადგენს.
სოფლის მეურნეობის კულტურები
„ბარბალე“ აწარმოებს ბოსტნეულიდა ბახჩეული კულტურებს, საქართველოში გავრცელებულ ბოსტნეულთან ერთად მეურნეობა ცდილობს ეკოლოგიურად სუფთა პროდუქტების დანერგვას ქართულ ბაზარზე. „ბარბალე“ პირველად იასამნისფერი კარტოფილის პოპულარიზაციას შეუწყო ხელი საქართველოში. 2020 წლიდან მეურნეობამ ჟოლოსფერი კარტოფილი შესთავაზა თავის მომხმარებელს. 2020 წლიდან ბიოლოგიურ მეურნეობათა ასოციაცია „ელკანას“ დახმარებით ახორციელეს ძველი ქართული კულტურების ცერცვის, ძაძას, ღომის და ცულისპირას კულტურების აღდგენას. „ბარბალე“ აწარმოებს ოცამდე სახის მურაბას, ჯემს, მწნილებსა და სამკურნალო მცენარეებს, ჩაის.
მეფუტკრეობა
„ბარბალეს“ სოფლის მეურნეობის ერთ-ერთ მნიშვნელოვან ნაწილს მეფუტკრეობა წარმოადგენს. 2019 წელს "ბარბალეს" მეურნეობაში, საქართველოს მასშტაბით პირველად დაიწყო ფუტკრის თერაპია. მცირე გრანტების პროგრამის დაფინანსების მეშვეობით „ბარბალეს“ ბაზაზე აშენდა პირველი „აპი-სახლი“ საქართველოში, სადაც სკის კლიმატით მკურნალობაა შესაძლებელი.
ენერგო-ეფექტური ტექნოლოგიების დანერგვა
გარემოს დაცვაის კუთხით „ბარბალემ“ მცირე გრანტების პროგრამის დაფინანსების მეშვეობით ფერმერებისათვის შეიძინა მზის ელექტოსადგური. რომელიც განახლებადი ელექტროენერგიის გამოყენების ერთ-ერთი საუკეთესო პრეცედენტია ახალციხის მუნიციპალიტეტში. აღსანიშნავია, რომ მზის ელექტროსადგურის მიერ გამომუშავებულ ელექტროენერგიას „ბარბალეს“ ფერმერები მხოლოდ საკუთარი მოხმარებისთვის არ გამოიყენებენ და ის რევერსული მრიცხველის საშუალებით იყიდება ცენტრალურ ენერგოსისტემაში.
მოხალისეობა
ორგანული სოფლის მეურნეობა „ბარბალე“ აქტიურად იყენებს მოხალისეობრივ შრომას მეურნეობის ორგანიზებისას, ასეულობით მოხალისე მსოფლიოს მრავალი ქვეყნიდან მონაწილეობს ჯანსაღი პროდუქტების წარმოებაში და საკუთარი წვლილი უანგაროდ შეაქვს მეურნეობის განვითარებაში.
რესურსები ინტერნეტში
პიკის საათი - ქეთი ბებოს „ბარბალე“
სქოლიო
საქართველოს კომპანიები
წყლის ქათამი

წყლის ქათამი — ფრინველი ლაინასებრთა ოჯახისა. მისი სხეულის სიგრძეა დაახლოებით 35 სმ. ფეხები გრძელია, ნისკარტი და კუდი მოკელე. ზურგი ფერად მურა-ზეთისხილისფერია, მუცელი რუხი, სხეულის გვერდებზე გასდევს გრძივი ლაქები, თავი შავია, შუბლზე წითელი ლაქა აქვს; ნისკარტი წითელია, მისი წვეტი კი ყვითელი. გავრცელებულია მთელ მსოფლიოში ავსტრალიის გარდა. გადამფრენები არიან, მხოლოდ ადგილ-ადგილ იზამთრებენ. ბინადრობენ მტკნარწყლიან, ბალახეული მცენარეულობით მოდებულ წყალსატევებში. ბუდეს წყალში აკეთებს, ბუჩქების ან ლერწმის ღეროზე. წელიწადში ორჯერ ბუდობს, ყოველჯერზე დებს 6–12 კვერცხს. იკვებება უპირატესად წყლის უხერხემლოებით.
რესურსები ინტერნეტში
სქოლიო
წყლის ქათამი
Cantharellus cinnabarinus

Cantharellus cinnabarinus — სოკოს სახეობა მიქლიოს გვარისა.
კარგი ხარისხის საჭმელი სოკოა. იზრდება დიდ ჯგუფებად ჩრდილოეთ ამერიკის ფოთლოვან და შერეულ ტყეებში, ზაფხულიდან შემოდგომამდე.
სოკო პირველად აღწერა ამერიკელმა მიკოლოგმა ლუის დეივიდ შვაინიცმა 1822 წელს როგორ Agaricus cinnabarinus.
1832 წელს შვაინიცმა სოკო მიქლიოს გვარში გადაიტანა.
სამეცნიერო სინონიმები:
აღწერა
ქუდის დიამეტრი — 1-4 სმ, თავიდან ამოზნექილი, შემდგომში ჩაზნექილია, არათანაბარი ტალღოვანი კიდეებით. წითელი, ასაკთან ერთად მოვარდისფრო წითელი, ბოჭკოვანი.
რბილობი — შედარებით თხელი, ხორცოვან-ბოჭკოვანი. სასიამოვნო მოტკბო სუნითა და ოდნავ მომწარო გემოთი. დაზიანებისას ფერს არ იცვლის.
ფეხის სიგრძე —1,5-4 სმ, სიგანე 1 სმ, ცილინდრული, მოვარდისფრო ან წითელი.
ჰიმენოფორი — დანაოჭებული, დამავალი, კარგად განვითარებული ზედაპირით, ფირფიტების მსგავსი. ფსევდოფირფიტები სქელია, განტოტებული, ვარდისფერი.
სპორების ფხვნილი — მოვარდისფრო კრემისფერი. სპორები — 9×5 მკმ, ელიფსისებური.
ეკოლოგია და გავრცელება
იზრდება ნიადაგზე, დიდ ჯგუფებად, იშვიათად ერთეულებად ფართოფოთლოვან და შერეულ ტყეებში; მიკორიზას უპირატესად წარმოქმნის მუხასა და წიფელთან. ურჩევნია მჟავე ნიადაგი.
გავრცელებულია ჩრდილოეთ ამერიკის აღმოსავლეთ ნაწილში (ძირითადად აშშ-ში), ასევე ცენტრალურ ამერიკაში (ძირითადად მექსიკაში). გავრცელების არეალი აგრეთვე მოიცავს აღმოსავლეთ აზიასა (იაპონია და მალაიზია) და ავსტრალიას.
სეზონი — ზაფხულიდან შემოდგომამდე.
კვებითი ღირებულება
კარგი ხარისხის საჭმელი სოკოა, ახასოათებს სასიამოვნო მოტკბო გემო და ოდნავ მომწარო გემო. თუმცა შეიცავს დიდი რაოდენობით წყალს (90%-დე).
გამოიყენება ახალი, შემწვარი, მოხარშული და გამხმარი სახით. მისგან ამზადებენ სხვადასხვა წვნიან კერძებს, აგრეთვე ახმობენ და სანელებელად იყენებენ.
გამოუცდელ მესოკოვეს იგი შესაძლოა აერიოს საჭმელად უვარგის სახეობაში Hygrocybe cantharellus, რომელიც განსხვავდება განტოტებული ფირფიტებითა და შედარებით თხელი კიდეებით.
მსგავსი სახეობები
რესურსები ინტერნეტში
სქოლიო
მიქლიოსებრნი
საჭმელი სოკოები
წიგნისა და საავტორო უფლებების მსოფლიო დღე

წიგნისა და საავტორო უფლებების მსოფლიო დღე — აღინიშნება 23 აპრილს 1996 წლიდან. გამოცხადდა იუნესკოს 28-ე სესიაზე 1995 წლის 15 ნოემბერს (რეზოლუცია № 3.18). გადაწყვეტილება მიღებულ იქნა განათლების გავრცელების, კულტურული ტრადიციების შეგნების ამაღლების მიზნით და ასევე იმის გათვალისწინებით, რომ წიგნი ცოდნის გავრცელების ყველაზე ხელმისაწვდომი და მისი შენახვის საუკეთესო საშუალებაა. რეზოლუციაში აღნიშნულია ამ დღეს წიგნების გამოფენა-გაყიდვების მოწყობის ეფექტურობა.
გადაწყვეტილების მიღებაში მნიშვნელოვანი წვლილი მიუძღვის რიგი ქვეყნებისა და ორგანიზაციების გამოცდილებას, რომლებიც მანამდეც აღნიშნავდნენ წიგნის დღეს. ეს თარიღი შეირჩა იმის გამო, რომ ამ დღეს, 1616 წელს გარდაიცვალნენ მიგელ დე სერვანტესი, უილიამ შექსპირი და ინკა გარსილასო დე ლა ვეგა.
რესურსები ინტერნეტში
წიგნის საერთაშორისო დღე საქართველოში, 2011 წელი
განათლება
კულტურა
იუნესკოს საერთაშორისო დღეები